Rhode (mythologia)
Rhode (Graece: Ῥόδη) in mythologia Graeca est dea eponyma insulae Rhodi et uxor dei solis Helii. De parentibus eius traditiones non congruentia respondent. Filia est: Posidonis et Amphitrites, Posidonis et Aphrodites, Posidonis et Haliae, Oceani Asopi et Theiae. Plurimi eam mulierem Helii esse narrant, quamquam secundum scholion ad Lycophronem Posidoni nupta erat. Liberi eius cum Helio sunt Heliadae, septem filii, scilicet Ochimus, Actis, Cercaphus, Candalus, Triopas, Macareus et Tenages, atque una filia nomine Electryone. Contra in Scholio Homeri liberi Rhodes cum Helio sunt Phaëthon et tres Heliades: Lampetia, Phaëthusa et Aegle. Hic ei liberi Clymenes cum Helio ascribuntur.